ໃນ ສະຫະລັດ, ຜູ້ທີ່ເຊື່ອວ່າ ຈະເປັນຜູ້ນຳຄົນໃໝ່ ຖືກເອີ້ນວ່າ ຜູ້ຖືກເລືອກ ເປັນປະທານາທິບໍດີີຄົນໃໝ່
ກ່ອນອື່ນໝົດ, ບັນດາເຈົ້າໜ້າທີ່ເລືອກຕັ້ງ ທັງໃນ 50 ລັດ ແລະເຂດນະຄອນຫຼວງວໍຊິງຕັນ ຕ້ອງຮັບຮອງເອົາການນັບຄະແນນສຽງ ຢ່າງເປັນທາງການ ສຳລັບທ່ານ ໄບເດັນ  ແລະ ທ່ານ ທຣຳ.
ໃນ ສະຫະລັດ, ທ່ານ ໂຈ ໄບເດັນ ສັງກັດພັກເດໂມແຄຣັດຕອນນີ້ຖືກເອີ້ນວ່າ ປະທານາທິບໍດີທີ່ຖືກເລືອກຄົນໃໝ່ ນັ້ນກໍໝາຍຄວາມວ່າ ທ່ານ ໄບເດັນ, ຜູ້ທີ່ມີໜ້າໃນເວທີການເມືອງຢູ່ ວໍຊິງຕັນ ເກືອບເຄິ່ງສັດຕະວັດນນັ້ນ, ແມ່ນຜູ້ທີ່ກຳລັງລໍຖ້າເປັນຜູ້ນຳຂອງປະເທດ ຜູ້ທີ່ຖືກເລືອກເປັນປະທານາທິບໍດີຄົນໃໝ່ ແມ່ນການອະທິບາຍຄຳສັບທີ່ບໍ່ໄດ້ໝາຍເຖິງການເຂົ້າກຳຕຳແໜ່ງຢ່າງເປັນທາງການ ດັ່ງນັ້ນ, ທ່ານ ໄບເດັນ ແມ່ນບໍ່ມີອຳນາດໃນລັດຖະບານ, ແລະ ທ່ານຈະບໍ່ມີອຳນາດໄປຈົນກວ່າທ່ານໄດ້ສາບານຕົວເຂົ້າຮັບຕຳແໜ່ງໃນຕອນບ່າຍຂອງວັນທີ 20 ມັງກອນປີ 2021 ແຕ່ທ່ານ ໄບເດັນ ແມ່ນໄດ້ພິຈາລະນາແຕ່ງຕັ້ງຕຳແໜ່ງທີ່ສຳຄັນໃນລັດຖະບານຂອງທ່ານແລ້ວ, ແລະ ທ່ານເວົ້າວ່າໃນມື້ທຳອິດຫຼັງຈາກເຂົ້າດຳລົງຕຳແໜ່ງ ທ່ານຈະຕ່າວປີ້ນຫຼາຍນະໂຍບາຍຂອງຜູ້ດຳລົງຕຳແໜ່ງຄົນປັດຈຸບັນທີ່ທ່ານໄດ້ເອົາຊະນະຄື ປະທານາທິບໍດີ ດໍໂນລ ທຣຳ ສັງກັດພັກຣີພັບບລີກັນ ສະນັ້ນ, ມັນມີຫຼາຍສິ່ງສຳລັບທ່ານ ໄບເດັນ ທີ່ຈະພິຈາລະນາ ແລະ ກະກຽມໃນອີກສອງເດືອນເຄິ່ງຂ້າງໜ້າ, ແຕ່ທ່ານຍັງບໍ່ທັນມີອຳນາດໃນການຕື່ມຕຳແໜ່ງເຈົ້າໜ້າທີ່ຄົນໃດເທື່ອ ທ່ານ ທຣຳ ຍັງຄົງຈະເປັນປະທານາທິບໍດີ ໃນຂະນະທີ່ການດຳລົງຕຳແໜ່ງປີສຸດທ້າຍຂອງທ່ານໃນຖານະເປັນປະທານາທິບໍດີຄົນທີ 45 ຂອງປະເທດກຳລັງໝົດລົງ ການເລືອກຕັ້ງ ສະຫະລັດ ຈະບໍ່ຖືກຮັບຮອງຢ່າງເປັນທາງການອີກຫຼາຍອາທິດ ກ່ອນອື່ນໝົດ, ບັນດາເຈົ້າໜ້າທີ່ການເລືອກຕັ້ງໃນທັງໝົດ 50 ລັດຂອງປະເທດລວມທັງນະຄອນ ຫຼວງ ວໍຊິງຕັນ ຕ້ອງຮັບຮອງເອົາການນັບຄະແນນສຽງຢ່າງເປັນທາງການສຳລັບທ່ານ ໄບເດັນ ແລະ ທ່ານ ທຣຳ ຫຼາຍລັດແມ່ນຍັງຄົງນັບຄະແນນສຽງຈາກການເລືອກຕັ້ງໃນວັນອັງຄານທີ່ຜ່ານມາ ແລະ ການປ່ອນບັດກ່ອນກຳນົດຫຼາຍອາທິດຢູ່ ສະຫະລັດ ເລືອກປະທານາທິບໍດີຂອງເຂົາເຈົ້າຜ່ານຮູບແບບປະຊາທິປະໄຕທາງ ອ້ອມ, ໃນຄະ ແນນສຽງຂອງຜູ້ແທນການເລືອກຕັ້ງ 538 ຄະແນນ, ຜູ້ລົງແຂ່ງຂັນແມ່ນຕ້ອງການຄະແນນສຽງສ່ວນຫຼາຍ 270 ຄະແນນເພື່ອທີ່ຈະໄດ້ຊະນະຕຳແໜ່ງປະທານາທິບໍດີ ລັດທີ່ມີປະຊາກອນໜາ ແໜ້ນທີ່ສຸດຈະຄວບຄຸມການເອນອຽງສ່ວນໃຫຍ່ ໃນການພິຈາລະນາຜົນທີ່ອອກມາ, ບໍ່ແມ່ນຄະ ແນນສຽງປະຊານິຍົມແຫ່ງຊາດ